ભૂતપૂર્વ રક્ષામંત્રી એકે એન્ટનીએ કહ્યું કે, સરકાર રાફેલ સોદાની કિંમતોને છુપાવી શકતી નથી કારણકે કેગ અને લોકલેખા સમિતિ દ્વારા તેની તપાસ થવાની છે. ભારત-ફ્રાંસ વચ્ચે 2008માં થયેલા આ કરારમાં ક્યાંય એવો ઉલ્લેખ નથી કે રક્ષા સોદા સાથે જોડાયેલી વ્યાવસાયિક ખરીદીની કિંમતનો ખુલાસો ન કરવામાં આવે. એન્ટનીએ કહ્યું કે રાફેલ સોદામાં ગુપ્તતાની જાળવણીનો સરકારનો દાવો ખોટો છે. તેમણે પ્રત્યેક વિમાનની કિંમતનો ખુલાસો કરવો પડશે.